CELEX: 62014TN0496
Language: fi
Date: 2014-06-26 00:00:00
Title: Asia T-496/14: Kanne 26.7.2014 – Berry Investments v. neuvosto

1.9.2014   
            
            
               FI
            
            
               Euroopan unionin virallinen lehti
            
            
               C 292/53
            
         Kanne 26.7.2014 – Berry Investments v. neuvosto
   (Asia T-496/14)
   2014/C 292/65
   Oikeudenkäyntikieli: kreikka
   
      Asianosaiset
   
   
      Kantaja: Berry Investments, Inc. (Monrovia, Liberia) (edustajat: asianajajat V. Christianos ja S. Paliou)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan vastaajan maksamaan kantajalle 4 36  357,19 euron rahamäärän korvauksena vahingosta, jonka se aiheutti tälle lainvastaisilla toimillaan, korkoineen alkaen siitä päivästä, jolloin kantajalta riistettiin sen talletukset (29.3.2013), siihen päivään asti, jona tässä asiassa annetaan ratkaisu, sekä viivästyskorkoa tämän riidan ratkaisun antamispäivästä siihen asti, kunnes maksu on suoritettu kokonaisuudessaan
            
         
               —
            
            
               toissijaisesti velvoittamaan vastaajan maksamaan kantajalle neljä viidesosaa edellä mainitusta rahamäärästä eli 3 49  085,75 euroa korvauksena vahingosta, jonka se aiheutti tälle lainvastaisilla toimillaan, korkoineen alkaen siitä päivästä, jolloin kantajalta riistettiin sen talletukset (29.3.2013), siihen päivään asti, jona tässä asiassa annetaan ratkaisu, sekä viivästyskorkoa tämän riidan ratkaisun antamispäivästä siihen asti, kunnes maksu on suoritettu kokonaisuudessaan
            
         
               —
            
            
               viimesijaisesti määrittämään määrän, joka vastaaja on velvoitettava maksamaan kantajalle korvauksena vahingosta, jonka se aiheutti tälle lainvastaisilla toimillaan
            
         
               —
            
            
               velvoittamaan vastaajan maksamaan kantajalle 50  000 euron rahamäärän korvauksena aineettomasta vahingosta, jonka se aiheutti tälle loukkaamalla yhdenvertaisen kohtelun periaatetta
            
         
               —
            
            
               velvoittamaan vastaajan maksamaan kantajalle 50  000 euron rahamäärän korvauksena aineettomasta vahingosta, jonka se aiheutti tälle loukkaamalla oikeutta tehokkaaseen oikeussuojaan ja
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii tällä kanteellaan unionin yleisessä tuomioistuimessa, joka on toimivaltainen SEUT 268 artiklan perusteella, SEUT 340 artiklan toisen kohdan mukaista korvausta vahingosta, joka sille aiheutui vastaajan lainvastaisen käytöksen vuoksi.
   Kantaja väittää, että kyseinen vahinko aiheutui, kun vastaaja määräsi toimivaltuutensa ylittäen sekä unionin johdettua oikeutta rikkoen ja unionin oikeuden yleisiä periaatteita loukaten kantajan Cyprus Popular Bank Public Co Ltd:ssä (Laiki Trapeza) olleiden pankkitalletusten arvon alentamisesta ja siten aiheutti sen tai joka tapauksessa vaikutti siihen.
   Kantaja väittää tarkemmin, että vastaaja loukkasi perusoikeuksia ja unionin oikeuden yleisiä periaatteita seuraavilla tavoilla:
   
               —
            
            
               ensinnäkin omaisuuden suojan loukkaaminen
            
         
               —
            
            
               toiseksi yhdenvertaisen kohtelun periaatteen loukkaaminen ja
            
         
               —
            
            
               kolmanneksi kantajalla olevan oikeuden oikeussuojaan ja oikeusvarmuuden periaatteen loukkaaminen.
            
         
               —
            
            
               Kantaja väittää, että vastaajan sopimussuhteen ulkopuolisen korvausvastuun syntymistä koskevat edellytykset, sellaisina kuin ne on oikeuskäytännössä vahvistettu, täyttyvät.